ועדת העבודה, הרווחה והבריאות, כנסת 18, פרוטוקול מספר 392, 2010-12-20 11:00

חיים כץ: בוקר טוב.

חיים כץ: יום שני בשבוע, 20 בדצמבר 2010, י"ג בטבת התשע"א ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הצעת חוק המדיניות הכלכלית לשנים 2011 ו-2012 (תיקוני חקיקה), התשע"א-2010, פרק ז' (בריאות), סעיף 29 (תרומות לגורמים העוסקים בבריאות).

חיים כץ: הדיון היום הוא דיון שני כאשר בדיון הראשון דנו על הצבא, על שירות בתי הסוהר, על מערכת הביטחון.

חיים כץ: אני רוצה לברך את וילמה מאור שהיום קיבלה תואר בלי לעשות כלום והפכה להיות סבתא.

חיים כץ: הנכד הראשון.

חיים כץ: זה כמו אוניברסיטת לטביה, אתה לא עושה כלום אבל מקבל תואר.

חיים כץ: וילמה הפכה היום לסבתא לנכד ראשון.

חיים כץ: כן ירבו.

חיים כץ: בשמי ובשם הוועדה אני מברך אותך וברור לי שכל המשתתפים כאן מצטרפים לברכות.

חיים כץ: כאמור, זאת ישיבה שנייה שאנחנו מקיימים בנושא.

חיים כץ: בישיבה הראשונה מיצינו את הדיון ודיברנו על קנסות.

חיים כץ: דיברנו על ענישה.

חיים כץ: הוועדה ישבה עם האוצר והגיעה לכללי ענישה, למספרי הענישה.

חיים כץ: המספרים שהאוצר רצה היו מוגזמים מדיי.

קריאה: רצינו 226 אלף.

חיים כץ: אני חושב שזה מוגזם.

חיים כץ: אנחנו נקבע 29,200 ו-58,400.

חיים כץ: כל דבר צריך להיות במידה.

חיים כץ: אנחנו מתחילים בהקראה.

שמרית שקד גיטלין: הכנסנו את השינויים עליהם הוועדה החליטה בדיון הקודם.

שמרית שקד גיטלין: 29.

שמרית שקד גיטלין: תיקון חוק ביטוח בריאות ממלכתי     	בחוק ביטוח בריאות ממלכתי, התשנ"ד-1994, אחרי סעיף 40 יבוא:     	"40א.

שמרית שקד גיטלין: דיווח על תרומות בתחום הבריאות     (א)	תורם שנתן לגוף העוסק בתחום הבריאות – אנחנו מורידים כאן את המלים והפועל שלא למטרות רווח ואני אסביר בהמשך למה – תרומה בסכום כלשהו, או שנתן לרופא, לרוקח או לחוקר מתחום הרפואה או הבריאות תרומה בסכום מצטבר העולה על 2,500 שקלים חדשים בשנה, ימסור לשר הבריאות, בכל שנה, עד יום 1 במרץ, רשימה של התרומות שנתן כאמור בשנה הקודמת, ויציין לצד כל תרומה למי ניתנה, את סכומה או את שוויה, וכן לגבי תרומה בכסף – את ייעודה, ולגבי תרומה בשווה כסף – את תיאורה.

שמרית שקד גיטלין: (ב)	גוף העוסק בתחום הבריאות – גם כאן אנחנו מורידים את המלים והפועל שלא למטרת רווח – שקיבל מתורם תרומה בסכום כלשהו, ימסור לשר הבריאות בכל שנה עד יום 1 במרץ רשימה של התרומות שקיבל כאמור בשנה הקודמת, ויציין לצד אכל תרומה ממי נתקבלה, את סכומה או את שווייה, וכן, לגבי תרומה בכסף, את ייעודה, ולגבי תרומה בשווה כסף – את תיאורה.

משה (מוץ) מטלון: אתם מורידים את המשפט "והפועל למטרת רווח"?

שמרית שקד גיטלין: כן.

שמרית שקד גיטלין: אני אוסיף את זה במקום אחר.

שמרית שקד גיטלין: אני תכף אסביר היכן אני מוסיפה את זה.

שמרית שקד גיטלין: (ג)	רופא, רוקח או חוקר בתחום הרפואה או הבריאות, שקיבל מתורם תרומה בסכום מצטבר העולה על 2,500 שקלים חדשים לשנה, ימסור לשר הבריאות, בכל שנה, עד יום 1 במרץ רשימה של התרומות שקיבל כאמור בשנה הקודמת, ויציין לצד כל תרומה ממי נתקבלה, את סכומה או את שוויה, וכן לגבי תרומה בכסף, את ייעודה, ולגבי תרומה בשווה כסף – את תיאורה.

עפו אגבאריה: דיברנו על כך שתהיה גם אחות.

עפו אגבאריה: לא?

חיים כץ: לא. תוגש הסתייגות.

אריה אלדד: אנחנו נגיש הסתייגות.

אריה אלדד: גם לאחות וגם לעוסקים במקצועות הבריאות.

אריה אלדד: (ד)	עד יום 1 במאי, בכל שנה, יפרסם שר הבריאות או מי שהוא הסמיך לכך, באתר האינטרנט של משרד הבריאות את הרשימות שהועברו לו לפי סעיפים קטנים (א) עד (ג).

אריה אלדד: (ד1)	שר הבריאות או מי שהוא הסמיך לכך, יפרסם באתר האינטרנט של משרד הבריאות רשימה של התרומות שקיבל המשרד מתורמים ויציין לצד כל תרומה ממי נתקבלה, את סכומה או את שוויה, וכן, לגבי תרומה בכסף, את ייעודה, ולגבי תרומה בשווה כסף – את תיאורה.

אריה אלדד: זאת הייתה הערה שהעלתה חברת הכנסת אדטו, שהמשרד יפרסם גם הוא את התרומות שהוא מקבל.

אריה אלדד: (ד2)	שר הבריאות או מי שהוא הסמיך לכך ימסור את הרשימות כאמור בסעיפים קטנים (ד) ו-(ד1) ללשכה המרכזית לסטטיסטיקה.

אריה אלדד: זאת הייתה הערה של חבר הכנסת עפו אגבאריה.

רחל אדטו: ביקשתי שהתיאור של התרומות, גם של החוקרים, יינתן.

שמרית שקד גיטלין: לגבי כולם.

שמרית שקד גיטלין: אם תשימו לב, בכל סעיף מופיע, גם ב-40א, גם ב-40ב וגם ב-40ג, בסיפא של כל סעיף כתוב שהוא צריך לציין ליד כל תרומה את הסכום ואת השווי ואת הייעוד שלה או את התיאור שלה.

שמרית שקד גיטלין: זאת אומרת, כנס, השתלמות וכולי.

שמרית שקד גיטלין: (ד3)	הסכומים האמורים בסעיפים קטנים (א) ו-(ג) יעודכנו ב-1 בינואר של כל שנה, בשיעור עליית מדד המחירים לצרכן שמפרסמת הלשכה המרכזית לסטטיסטיקה, שפורסם לאחרונה לפני מועד העדכון לעומת המדד כאמור שפורסם לאחרונה לפני 1 בינואר של השנה שקדמה לה, ויעוגל ל-100 השקלים החדשים הקרובים.

שמרית שקד גיטלין: השר יפרסם הודעה ברשומות על הסכומים כפי שעודכנו כאמור.

שמרית שקד גיטלין: (ה)	סעיף זה -     "בעל רישום" – מי שקיבל תעודת רישום של תכשיר בפנקס לפי פקודת הרוקחים (נוסח חדש), התשמ"א-1981.

שמרית שקד גיטלין: "גופים העוסקים בתחום הבריאות" – כל אחד מאלה:     כאן אני רוצה להתייחס להשמטה של המלים "הפועלים ללא כוונת רווח".

שמרית שקד גיטלין: לפני הדיון עלתה  שאלה האם צריך להחיל את ההוראות האלה גם על גופים שפועלים עם כוונת רווח.

שמרית שקד גיטלין: לדוגמה, יש בתי חולים כמו אסותא שהם פועלים עם כוונת רווח ויתכן שראוי להחיל גם עליהם את ההסדר הזה.

חיים כץ: ודאי.

שמרית שקד גיטלין: אנחנו חושבים ומציעים לוועדה, הצענו טכניקה משפטית.

יעקב ליצמן: אנחנו עומדים על זה.

חיים כץ: כן, זה צריך לכלול את כולם, את כל מי שמקבל תרומות.

שמרית שקד גיטלין: אני אגיד מה אני מציעה.

יעקב ליצמן: זה בית חולים היום וברגע שהוא מפרסם שרופא מקבל, אחר כך אני רוצה למשל לקחת אותי למשל לוועדת הסל ואני רוצה לדעת.

חיים כץ: יש כאן הערה של היועצת המשפטית.

חיים כץ: מאחר שאנחנו לא הזמנו אותם לדיון, אנחנו ניתן אפשרות להוסיף אותם בצו.

שמרית שקד גיטלין: באישור הוועדה.

חיים כץ: הם לא היו כאן והם לא טענו את הטענות שלהם.

חיים כץ: זה יהיה באישור הוועדה.

שמרית שקד גיטלין: כך אני מציעה.

יעקב ליצמן: אני לא בטוח שכל דבר אנחנו חייבים.

שמרית שקד גיטלין: "גופים העוסקים בתחום הבריאות" – כל אחד מאלה ובלבד שהם מפורטים בפסקאות (1) עד (3) ופועלים ללא כוונת רווח:     (1)	כגופים העוסקים בהספקת שירותים, במחקר ובפיתוח בתחום הבריאות, ובכלל זה בביצוע ניסויים קליניים.

שמרית שקד גיטלין: (2)	גופים העוסקים בייצוג חולים או עובדים בתחום הבריאות.

שמרית שקד גיטלין: (3)	גופים העוסקים בקידום תחום הבריאות או בהגברת המודעות לנושאים בתחום הבריאות.

שמרית שקד גיטלין: (4)	קופת חולים.

שמרית שקד גיטלין: (5)	בית חולים ציבורי כהגדרתו בסעיף 4 לחוק שירות הציבור (מתנות), התש"ם-1979.

שמרית שקד גיטלין: (6)	גוף שקבע שר הבריאות בצו.

שמרית שקד גיטלין: באישור ועדת העבודה, הרווחה והבריאות של הכנסת.

יעקב ליצמן: גוף שקבע שר הבריאות בצו, זאת אומרת שאני יכול להכניס את אסותא?

חיים כץ: כן.

חיים כץ: באישור ועדת העבודה, הרווחה והבריאות.

שמרית שקד גיטלין: בעצם ההגבלה של ללא כוונת רווח תחול על הגופים שקיימים היום בחוק.

שמרית שקד גיטלין: אנחנו לא נשנה את המצב המשפטי מבחינת החוק.

שמרית שקד גיטלין: "פנקס" ו"תכשיר" – כהגדרתם בפקודת הרוקחים (נוסח חדש), התשמ"א-1981.

שמרית שקד גיטלין: "ציוד רפואי" – לרבות מכשיר, תוכנת מחשב, אבזר, חומר כימי, מוצר ביולוגי או מוצר ביוטכנולוגי, המשמשים בטיפול רפואי או הנדרשים לצורך פעולתם של מכשיר, תוכנה, אבזר, חומר כימי, או מוצר כאמור במסגרת טיפול רפואי, ולמעט תכשיר.

שמרית שקד גיטלין: "שליטה" – כהגדרתה בחוק ניירות ערך, התשכ"ח-1968.

שמרית שקד גיטלין: "תורם" – תושב ישראל או תאגיד הרשום בישראל שהוא אחד המפורטים להלן:     	כאן הממשלה מציעה נוסח מתוקן ואני אקריא אותו.

שמרית שקד גיטלין: תורם לעניין סעיף קטן (א), תושב ישראל או תאגיד הרשום בישראל שהוא חד המפורטים להלן ולעניין סעיפים קטנים (ב), (ג) ו-(ד1), גם מי שאינו תושב ישראל וכן תאגיד הרשום מחוץ לישראל שהוא אחד מהמפורטים להלן:

רחל אדטו: מה המשמעות של הנוסח המתוקן?

שמרית שקד גיטלין: אני מציעה שהמשרד יסביר.

חיים כץ: לא, תסבירי את.

שמרית שקד גיטלין: המשמעות של החלת ההוראות האלה היא שאם אדם קיבל תרומות גם מיצרן, יבואן וכולי שהוא בחוץ לארץ ולא מהארץ, הוא צריך לדווח.

שמרית שקד גיטלין: כלומר, היצרן שיושב בחוץ לארץ ותרם, הוא לא צריך לדווח אבל אם יושב כאן בארץ אדם והוא קיבל תרומה מיצרן, יבואן של ציוד רפואי בחוץ לארץ, הוא צריך לדווח, אותו אחד שקיבל את התרומה.

חיים כץ: כל מי שבארץ מקבל תרומה מהארץ או מחוץ לארץ, צריך לדווח.

רחל אדטו: את האחריות את מעבירה למי שמקבל.

חיים כץ: נכון.

קריאה: לא. רק אלה שמצויים בחוץ לארץ.

שמרית שקד גיטלין: לא. היום החובה חלה גם על מי שמקבל וגם על מי שנותן.

חיים כץ: היא הבינה.

חיים כץ: תאמיני לי שהיא הבינה.

שמרית שקד גיטלין: "תרומה" – בכסף או בשווה כסף".

שמרית שקד גיטלין: (2)	בסעיף 47(ב) אחרי פסקה (4) יבוא:     "(5)	לא  מסר  לשר  הבריאות  דיווח  על תרומות  בהתאם  להוראות  סעיף 40א(א) עד (ג)".

שמרית שקד גיטלין: הממשלה מציעה להחיל קנס גבוה יותר.

שמרית שקד גיטלין: "(א1)	מי שביודעין לא מסר לשר הבריאות דיווח על תרומות  בהתאם להוראות סעיף 40א(א) עד (ג), דינו – קנס כאמור בסעיף 61(א)(3) לחוק העונשין, ואם הוא תאגיד – כפל הקנס האמור".

שמרית שקד גיטלין: יושב ראש הוועדה ביקש קנס כאמור בסעיף 61(א)(2) לחוק העונשין.

חיים כץ: 29,200.

שמרית שקד גיטלין: וכפול מזה לתאגיד.

חיים כץ: הם ביקשו 250 אלף.

שמרית שקד גיטלין: בהתחלה הם ביקשו 226 אלף ו-400 אלף.

שמרית שקד גיטלין: 29א	חוק ביטוחי בריאות ממלכתי – דיווחים ראשונים     (א)	דיווח ראשון לפי סעיף 40א לחוק ביטוח בריאות ממלכתי, התשנ"ד-1991 כנוסחו בסעיף 29 לחוק זה (להלן – החוק המתקן) יימסר לשר הבריאות ביום ז' באדר התשע"ב (1 במרץ 2012) והוא יחול על תרומות שניתנו או שהתקבלו מיום כ"ה בטבת התשע"א (1 בינואר 2011.

שמרית שקד גיטלין: (ב)	על אף האמור בסעיף קטן (א), דיווח לפי סעיף 40א(א) לחוק המתקן יימסר לשר הבריאות ביום כ"ה באדר א' התשע"א (1 במרץ 2011) והוא יחול על תרומות שניתנו לגופים העוסקים בתחום הבריאות כהגדרתם בחוק המתקן, החל מיום כ"ה בטבת התשע"א (1 בינואר 2010), ואולם, בדיווח כאמור תהא חובה למסור רק את רשימת הגופים שלהם ניתנו התרומות.

חיים כץ: בסדר.

חיים כץ: יש הסתייגויות.

רחל אדטו: כן.

רחל אדטו: ההסתייגות היא שלמען השקיפות ומאחר שמכלילים את כל מערכת הבריאות, אני מבקשת להכניס בעניין הזה גם את האחיות.

רחל אדטו: אם מישהו יאמר שזה פוגע באחיות כי הן נקודה חלשות, הוא לא מבין את הנקודה ואני רוצה שוב להבהיר אותה.

רחל אדטו: מאחר שאין כאן נגיעה לא לאחיות ולא למשכורתן אלא היום אחיות אקדמאיות עושות מחקרים, נתמכות על ידי מחקרים, נוסעות לחוץ לארץ, מארגנים להן כנסים כמו לרופאים, ולכן אין כאן שום דבר שפוגע בדרך הזאת, אבל אם מדברים על שקיפות של המערכת, הרי מה יכול לקרות?

רחל אדטו: אם רופאים עושים מחקר נניח בדיאליזה ומשתמשים באחיות של המחלקה, מי שיהיה רשום על המחקר תהיה האחות האחראית של המחלקה הזאת ואז הכל פתור.

רחל אדטו: לכן אם לוקחים את המערכת, כל המערכת בפנים.

עפו אגבאריה: בפעם שעברה התנגדתי למה שהציעה חברת הכנסת אדטו, אבל חזרתי בי מההתנגדות.

עפו אגבאריה: שאלתי אחיות אחראיות על חדרי ניתוח ובאמת גיליתי שיש צורך לכלול גם את האחיות שגם הן מקבלות תרומות ונוסעות לכנסים בחוץ לארץ.

עפו אגבאריה: הן יכולות להביא את התרומות האלה לחדרי הניתוח או למכונים.

אריה אלדד: מספר הסתייגויות.

אריה אלדד: ההסתייגות הראשונה היא שאני מבקש למחוק אותו כי אין מקומו בחוק ההסדרים.

אריה אלדד: כל הקטע הזה ראוי לחקיקה ראשית ולא לחוק ההסדרים.

אריה אלדד: לכן אני מבקש שזה יירשם כהסתייגות.

אריה אלדד: בסעיף 40א, אני מבקש להסתייג.

אריה אלדד: מי שנתן לרופא, לרוקח או לחוקר מתחום הרפואה והבריאות, אני מבקש להוסיף "או אחות או בעל מקצוע בריאות אחר".

אריה אלדד: להבנתי מה שדוקטור אדטו אומרת הוא מדויק.

אריה אלדד: אנחנו פותחים כאן פתח לאותם גופים שרוצים להעלים תרומות ומחר ירשמו את המחקר על שם פיזיותרפיסט והוא יקבל את קרן המחקר והרופא יקבל את הפרסום המדעי שהוא רוצה אותו ויפרסם את המאמר, אבל הכסף לא יעבור דרך אותה מערכת שקופה בה אנחנו רוצים.

אורלי לוי אבקסיס: מה שאתה אומר זה שבעצם הוא מרמה וזה כבר פלילי.

אריה אלדד: זה לא פלילי.

אריה אלדד: ממש לא פלילי.

אריה אלדד: אני פרסמתי מאמרים שאחיות ופיזיותרפיסטים היו חתומים עליהם כי הם היו חלק מהמחקר שלי.

אריה אלדד: אני לא חייב להיות החוקר הראשי.

אריה אלדד: מי שמקבל את תקציב המחקר הוא בדרך כלל החוקר הראשי.

אריה אלדד: אני אקח אחות, היא תהיה החוקר הראשי, תקציב המחקר עליה, ואתם פותחים כאן פתח באופן שאין בו שום הגיון.

אורלי לוי אבקסיס: זה לא רישום כוזב?

רחל אדטו: היא מופיעה במחקר כמו כולם.

אריה אלדד: אותו תיקון אני מבקש ב-40ג.

אריה אלדד: כלומר, אני מבקש שלוש הסתייגויות לעניין הזה.

חיים כץ: אנחנו נעבור להצבעה וקודם כל נצביע על ההסתייגויות.

רחל אדטו: לגבי הדבר הראשון, גם אני מסתייגת.

חיים כץ: אני לא רוצה לפתוח עכשיו את הדיון.

קריאה: שאלה.

קריאה: האם זה חל גם על ארגוני נכים?

חיים כץ: לא.

שמרית שקד גיטלין: זה חל על עמותות שפועלות בתחום הבריאות.

חיים כץ: בסדר.

חיים כץ: אנחנו  להצבעה על ההסתייגות של חברת הכנסת רחל אדטו וסיעתה, לגבי האחיות.

חיים כץ: בעד - 2     נגד - 6

חיים כץ: אנחנו מצביעים על ההסתייגות הראשונה של חבר הכנסת אריה אלדד שמבקש למחוק את כל החוק.

חיים כץ: בעד - 1     נגד – 6     נמנע - אין

חיים כץ: אנחנו מצביעים על ההסתייגות השנייה של חבר הכנסת אריה אלדד.

חיים כץ: ה צ ב ע ה     ההסתייגות לא התקבלה     	אנחנו מצביעים על ההסתייגות השלישית של חבר הכנסת אריה אלדד.

חיים כץ: ה צ ב ע ה     ההסתייגות לא התקבלה

רחל אדטו: עפו אגבאריה לא הגיש הסתייגות?

חיים כץ: הוא הצטרף אליך.

עפו אגבאריה: כן, הצטרפתי.

חיים כץ: אני מצביע על הצעת החוק.

חיים כץ: ה צ ב ע ה

חיים כץ: נגד – אין     נמנע - אין

חיים כץ: רביזיה.

חיים כץ: אני מצביע על הרביזיה.

חיים כץ: נגד – 7     נמנע – 1 (חברת הכנסת אדטו)     	הצעת החוק התקבלה.

חיים כץ: תודה רבה.

חיים כץ: הישיבה נעולה.